section_heading: Povijest
paragraph_text: Povijest Zagrebačke filharmonije pisali su i njezini prvorazredni šefovi dirigenti: Fritz (Friedrich) Zaun, Milan Horvat, Lovro von Matačić, Mladen Bašić, Pavle Dešpalj, Kazushi Ono, Pavel Kogan, Alexander Rahbari, Frank Shipway i Vjekoslav Šutej. Nakon prerane smrti maestra Šuteja, orkestru su svojim djelovanjem i bogatim iskustvom kao umjetnički savjetnici pomogli Uroš Lajovic i Dmitrij Kitajenko. Od rujna 2016. šef dirigent Zagrebačke filharmonije postao je po izboru članova orkestra – austrijski dirigent David Danzmayr kojega nasljeđuje od ožujka 2021.godine mladi poljski dirigent Dawid Runtz.<ref>Večernji.hr – Branimir Pofuk: »Novi šef-dirigent, kojeg smo čekali sedam godina, za novu eru«, objavljeno i pristupljeno 25. rujna 2016.